cyanic-selkie/wikianc huggingface dataset:
ভিয়েতনামের ভূগোল
ভৌগোলিক অঞ্চল
ভিয়েতনাম চারটি প্রধান ভৌগোলিক অঞ্চল নিয়ে গঠিত। উত্তরতম অঞ্চলটি মূলত ঘন অরণ্যাবৃত রুক্ষ পর্বতমালার এক জটপাকানো অঞ্চল; এটি গণচীনের ইউনান মালভূমি থেকে ভিয়েতনামে প্রসারিত হয়েছে। ভিয়েতনামে এই পর্বতগুলির মধ্য সর্বোচ্চটির নাম ফান সি পান; ৩,১৪৩ মিটার উচ্চতার ফান সি পান ভিয়েতনামের সর্বোচ্চ বিন্দু।
উত্তরের পার্বত্য উচ্চভূমির পূর্বে ও দক্ষিণ-পূর্বে রয়েছে লোহিত নদীর অববাহিকা; এটি মূলত একটি ত্রিভুজাকৃতির পলিময় সমভূমি যা দক্ষিণ চীন সাগরের একটি বাহু টংকিন উপসাগরের তীরে অবস্থিত।
লোহিত নদীর ব-দ্বীপের দক্ষিণেই রয়েছে ট্রুওং সন উচ্চভূমি, যা ভিয়েতনামের ঊর্ধ্ব-মধ্যভাগ বা "মেরুদণ্ড" গঠন করেছে। একই এলাকায় আরও আছে কেন্দ্রীয় উচ্চভূমি, যা মূলত ক্যাম্বোডিয়া সীমান্ত এবং দক্ষিণ চীন সাগরের মধ্যস্থলে অবস্থিত একটি বিশাল মালভূমি।
ভিয়েতনামের চতুর্থ এবং দক্ষিণতম অঞ্চলটি হল মেকং নদীর ব-দ্বীপ। জলাময় ও উর্বর এই সমতল ভূমিটি কেন্দ্রীয় উচ্চভূমির দক্ষিণ প্রান্ত থেকে শুরু হয়ে দক্ষিণের কা মাউ উপদ্বীপের ম্যানগ্রোভ জলাভূমিগুলি পর্যন্ত বিস্তৃত।
নদী
অতীতে মেকং ব-দ্বীপ অববাহিকাতে চাষাবাদ বেশ কষ্টসাধ্য ছিল, কেন না দক্ষিণ চীন সাগরের লবণাক্ত পানি প্রায়ই নিম্নভূমিগুলিকে প্লাবিত করত। এই সমস্যা প্রতিরোধ করতে ফরাসিরা ২০শ শতকে এখানে বাঁধ নির্মাণ করে। বর্তমানে বাঁধ ও খালের এক জটিল ব্যবস্থার মাধ্যমে মেকং ও লোহিত নদীর ব-দ্বীপগুলিতে প্লাবন নিয়ন্ত্রণ করা হয়।
তটরেখা
ভিয়েতনামের সমুদ্র তটরেখা উত্তরে চীন সীমান্ত থেকে দক্ষিণে থাইল্যান্ড উপসাগরে ক্যাম্বোডিয়ার সাথে সীমান্ত পর্যন্ত ৩,৪৪৪ কিলোমিটার দীর্ঘ। এর মধ্যে কিছু এলাকায়, যেমন কেন্দ্রীয় উচ্চভূমির পূর্বে এবং লোহিত নদীর ব-দ্বীপের উত্তরে পর্বতমালা সাগরের একেবারে তীর ঘেঁষে উঠে গেছে। এর ফলে জাহাজ পরিবহনের জন্য অনুকূল বেশ কিছু সুরক্ষিত প্রাকৃতিক পোতাশ্রয় সৃষ্টি হয়েছে; এদের মধ্যে দা নাং, কুই ন্‌হোন এবং ন্‌হা ট্রাং বন্দর শহরগুলি উল্লেখযোগ্য। পর্বতগুলি উপকূল এলাকায় সুন্দর পটভূমির সৃষ্টি করেছে এবং এ কারণে দা নাং ও ন্‌হা ট্রাং ভিয়েতনামের সবচেয়ে জনপ্রিয় পর্যটনকেন্দ্রগুলির অন্যতম। বাকী তটভূমিগুলি মূলত নদীর বয়ে নিয়ে আসা পলি নিয়ে গঠিত সমতল, ত্রিভুজাকৃতির ব-দ্বীপ।
জলবায়ু
ভিয়েতনামের জলবায়ু উষ্ণ ও আর্দ্র। মধ্য ও দক্ষিণ ভিয়েতনামে ঋতুভেদে জলবায়ুর পরিবর্তন সামান্য এবং এখানে মূলত শুষ্ক ও বর্ষা এই দুই ধরনের ঋতু বিদ্যমান। মেকং অববাহিকায় জানুয়ারিতে তাপমাত্রা ১৭-৩৪ ডিগ্রী সেলসিয়াস এবং জুলাই মাসে ২২-৩৩ ডিগ্রী সেলসিয়াসের মধ্যে থাকে। মধ্যভাগের উপকূলে তাপমাত্রা জানুয়ারিতে ১৮-২৮ ডিগ্রী এবং জুলাইতে ২৪-৩৭ ডিগ্রী সেলসিয়াস। উত্তরের সমভূমিতে ঋতুভেদে জলবায়ুর পার্থক্য অনেক বেশি এবং রাতের তাপমাত্রা অনেক কম থাকে; এখানে জানুয়ারি মাসে তাপমাত্রা ২০ ডিগ্রী বা তার নিচে থাকে এবং জুলাইতে তাপমাত্রা ২৫-ঊর্ধ্ব ৩০ ডিগ্রী সেলসিয়াস হতে পারে।
সারা ভিয়েতনামেই প্রচুর বৃষ্টিপাত হয়। দক্ষিণ ও মধ্য ভিয়েতনামে মৌসুমী বায়ুর প্রভাবে গ্রীষ্মকালীন সময়ে বৃষ্টিপাত হয়। মেকং অববাহিকাতে মে থেকে অক্টোবর পর্যন্ত দীর্ঘ সময় ধরে বৃষ্টিপাত হয়। মধ্য ভিয়েতনামে সেপ্টেম্বর থেকে ডিসেম্বর পর্যন্ত বৃষ্টিপাত হয়। উত্তর ভিয়েতনামেও প্রচুর বৃষ্টিপাত হয়। মধ্যভাগের উপকূলে মাঝে মাঝে টাইফুন আঘাত হানে এবং সাম্প্রতিক বছরগুলিতে এগুলি বহু প্রাণহানি ও আবাদী জমির ক্ষয়ক্ষতির কারণ হয়েছে।
অ্যামি ব্রুক
অ্যামি ব্রুক (জন্ম: ২৫ জুন ১৯৮৮) একজন মার্কিন পর্নোগ্রাফিক অভিনেত্রী। যিনি চরম পায়ূ এবং দ্বৈত অনুপ্রবেশ দৃশ্যগুলিতে বেশি অভিনয় করে থাকেন।
ভোলাখাল নদী
ভোলাখাল নদী বাংলাদেশের পূর্ব-পাহাড়ি অঞ্চলের কক্সবাজার জেলার একটি নদী। নদীটির দৈর্ঘ্য ২০ কিলোমিটার, গড় প্রস্থ ৯০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ভোলাখাল নদীর প্রদত্ত পরিচিতি নম্বর পূর্ব-পাহাড়ি অঞ্চলের নদী নং ১১।
চীন–সোভিয়েত সীমান্ত যুদ্ধ
চীন–সোভিয়েত সীমান্ত যুদ্ধ ছিল ১৯৬৯ সালে চীন–সোভিয়েত দ্বন্দ্বের চরমে চীন ও সোভিয়েত ইউনিয়নের মধ্যে সংঘটিত সাত-মাসব্যাপী একটি অঘোষিত যুদ্ধ। সে বছর সামরিক সংঘর্ষের অবসান ঘটলেও ১৯৯১ সালের চীন–সোভিয়েত সীমান্ত চুক্তি সম্পাদনের পূর্ব পর্যন্ত চীন ও সোভিয়েত ইউনিয়নের মধ্যেকার সীমান্ত সমস্যার সমাধান হয় নি। এই সীমান্ত সংঘর্ষগুলোর মধ্যে সবচেয়ে মারাত্মক ছিল ১৯৬৯ সালের মার্চে উসুরি নদীতে দমনস্কি দ্বীপের সন্নিকটে সংঘটিত সংঘর্ষ। এই সংঘর্ষের ফলে চীন ও সোভিয়েত ইউনিয়নের মধ্যে প্রায় যুদ্ধ বেঁধে যাওয়ার উপক্রম হয়েছিল ।
রোহণ দালুওয়াত্তে
রোহণ শ্রীলঙ্কা সেনাবাহিনীর চীফ অব স্টাফ ছিলেন, এই পদে তিনি তামিল জঙ্গি গোষ্ঠী এলটিটিইর বিরুদ্ধে সমর পরিকল্পনা করেছিলেন। তিনি জাফনাতে 'অপারেশন রিভিরাসা' নামের একটি সমরাভিযানের পরিকল্পনা করেছিলেন, তিনি জয়েন্ট অপারেশন্স কমান্ডার হিসেবেও দায়িত্ব পালন করেছিলেন। সেনা কমান্ডার হিসেবে শ্রীলঙ্কা সেনাবাহিনীর এলটিটিইর বিরুদ্ধে 'অপারেশন জয়সিকিরুই', 'অপারেশন সাথ জয়া', 'অপারেশন ত্রিবিদ পাহারা'-এর পরিকল্পনা বাস্তবায়নে নির্দেশ দিয়েছিলেন রোহণ এবং এগুলো সফল সামরিক অভিযান ছিলো।
পূর্ব জীবন এবং শিক্ষা
রোহণের জন্ম আম্বালানগোদাতে হয়েছিলো যেটি শ্রীলঙ্কার দক্ষিণাঞ্চলের একটি উপকূলীয় শহর; তারা বাবার নাম ছিলো ডি. এইচ. পাউলি ডি সিলভা যিনি একজন কৃষক এবং একজন দৌড়বিদ ছিলেন, রোহণের মার নাম ছিলো ডি. ডব্লিউ. লীলা সোমবতী। তার একটি বোন ছিলো যার নাম ছিলো মালিনী এবং চারজন ভাই ছিলো।
রোহণ ধর্মপাল বিদ্যালয় এবং আনন্দ কলেজে পড়াশোনা করেন।
প্রাথমিক সেনা জীবন
১৯৬১ সালে সেনা ক্যাডেট হিসেবে রোহণের সামরিক জীবন শুরু হয় ব্রিটেনের স্যান্ডহার্স্ট প্রশিক্ষণ কেন্দ্রে, '৬১ সালের ১৪ই আগস্ট তারিখে রোহণের প্রশিক্ষণ শুরু হয়। তিনি প্রশিক্ষণ একাডেমীতে ভালো সাঁতার কাটতেন।
১৯৬৩ সালের ১ আগস্ট রোহণ সেকেন্ড লেফটেন্যান্ট হিসেবে 'সিলন আর্মার্ড কোর'-এর ১ রিকনিসান্স রেজিমেন্টে কমিশন প্রাপ্ত হন। তিনি ব্রিটেনের রাজকীয় সাঁজোয়া কোর কেন্দ্র থেকে জুনিয়র কর্মকর্তাদের প্রশিক্ষণ নিয়ে আসেন। তিনি পরে শ্রীলঙ্কা সেনাবাহিনী বাস্কেটবল দলের অধিনায়ক হন।
তিনি ১৯৭৯ সাল থেকে ১৯৮১ সাল পর্যন্ত 'আর্মি ট্রেনিং সেন্টার'-এর অফিসার ক্যাডেট স্কুলের প্রধান প্রশিক্ষক হিসেবে কাজ করেন। ১৯৮১ সালের ডিসেম্বর মাস থেকে ১৯৮২ সালের জুলাই মাস পর্যন্ত রোহণ মেজর পদবীতে ১ম রকনিসান্স রেজিমেন্টের কমান্ডিং কর্মকর্তা হিসেবে দায়িত্ব পালন করেন; এছাড়া তিনি শ্রীলঙ্কা সেনাবাহিনীর সার্ভিস কোরের কমান্ডিং কর্মকর্তা; মান্নার সেনা অঞ্চলের কোঅর্ডিনেটিং কর্মকর্তা কমান্ডিং ট্রুপস; ডাইরেক্টর-সাপ্লাইজ অ্যান্ড ট্র্যান্সপোর্ট; আর্মি ট্রেনিং সেন্টারের কমান্ড্যান্ট এবং সেনাবাহিনী সদর দপ্তরে সামরিক সচিব হিসেবে দায়িত্ব পালন করেন। তিনি ডিফেন্স সার্ভিসেস স্টাফ কলেজ, ভারত এবং ন্যাশনাল ডিফেন্স কলেজ, ভারত থেকে গ্র্যাজুয়েশন করেন।
অপারেশন রিভিরেসা
১৯৯৫ সালে মেজর জেনারেল রোহণ দালুওয়াত্তে শ্রীলঙ্কা সেনাবাহিনীর চীফ অব স্টাফ ছিলেন, তিনি তৎকালীন রাষ্ট্রপতি চন্দ্রিকা কুমারাতুঙ্গার নির্দেশে নর্থ অ্যান্ড ইস্ট-এর ওভারলঅল অপারেশন্স কমান্ডার হিসেবে কাজ করেন, তাকে 'অপারেশন রিভিরেসা' কমান্ড করার নির্দেশ দেওয়া হয়, এই অপারেশন কমান্ড করার জন্য চন্দ্রিকা কুমারাতুঙ্গা রোহণকে বিশেষ নির্দেশ দিয়েছিলেন। এই সেনা অভিযান জাফনা এলাকায় করা হয় এবং এলটিটিইর বিরুদ্ধে শ্রীলঙ্কা সেনাবাহিনী দক্ষতা দেখাতে সক্ষম হয়, শ্রীলঙ্কা সেনাবাহিনী এলটিটিইর বহু সদস্যকে হত্যা করতে সক্ষম হয়।
সেনা কমান্ডার
রাষ্ট্রপতি চন্দ্রিকা কুমারাতুঙ্গার নির্দেশে ১৯৯৬ সালের ১ মে রোহণ শ্রীলঙ্কার সেনা কমান্ডার নিযুক্ত হন এবং তাকে লেফটেন্যান্ট জেনারেল পদবী প্রদান করা হয়। তিনি সেনা কমান্ডারের দায়িত্ব নেবার পর এলটিটিইর বিরুদ্ধে আবার সমরাভিযানে নামতে হয় শ্রীলঙ্কা সেনাবাহিনীকে, সেনাবাহিনী 'ব্যাটল অব মুল্লাইটিভু' এবং 'অপারেশন সাথ জয়া'তে জড়িয়ে পড়ে। ভাভুনাথিভু এলাকায় সেনাবাহিনীর ক্ষয়ক্ষতি হবার পর সেনাবাহিনী 'অপারেশন জয়সিকুরুই' পরিচালনায় নামে। এলটিটিইকে পরাজিত করার জন্য শ্রীলঙ্কা সেনাবাহিনীর ওপর রাষ্ট্রপতির নির্দেশ ছিলো। ১৯৯৮ সালের ১৫ ডিসেম্বর রোহণ সেনাবাহিনী থেকে অবসরপ্রাপ্ত হন এবং তাকে পূর্ণ জেনারেল পদবী দেওয়া হয়।
২০২০ নারায়ণগঞ্জের মসজিদে বিস্ফোরণ
২০২০ সালের ৪ সেপ্টেম্বর বাংলাদেশের নারায়ণগঞ্জ জেলায় বায়তুস সালাত জামে মসজিদে বিস্ফোরণের ঘটনায় অন্তত ৩৪ জন নিহত এবং অর্ধ শতাধিক মানুষ আহত হন।
বিস্ফোরণ
মসজিদের মেঝের নিচ দিয়ে যাওয়া পাইপলাইনের ত্রুটির কারণে নিঃসরিত গ্যাস থেকে বিস্ফোরণের ঘটনা ঘটে বলে প্রাথমিকভাবে ধারণা করা হয়। স্থানীয় সময় আনুমানিক ৮:৩০ মিনিটে মসজিদের নিচ তলায় স্থাপিত ছয়টি শীতাতপ নিয়ন্ত্রণ যন্ত্র একত্রে বিস্ফোরিত হয়। ঘটনার পূর্বে মসজিদ এলাকায় বিভ্রাটজনিত কারণে বিদ্যুৎ সরবরাহ বন্ধ ছিল। বিদ্যুৎ সরবরাহ চালুর কারণে শীতাতপ নিয়ন্ত্রণ যন্ত্রে স্ফুলিঙ্গ সৃষ্টি হয়ে থাকতে পারে। আগে থেকে গ্যাস নিঃসরণের কারণে যন্ত্রগুলো বিস্ফোরিত হয়।
তদন্ত
ঘটনার পর গঠিত তদন্ত কমিটিগুলো "লিকেজ হওয়া মিথেন গ্যাস, আবদ্ধ কামরা আর বৈদ্যুতিক লাইনের চেঞ্জ ওভার", এ তিনটি বিষয়কে বিস্ফোরণের নেপথ্য কারণ বলে সিদ্ধান্তে উপনীত হয়।
তদন্তে বলা হয়, ৪ সেপ্টেম্বর সকাল থেকেই মসজিদে গ্যাসের গন্ধ পাওয়া যাচ্ছিল। মসজিদের মুসল্লিরা এশার নামাজের ফরজ আদায় করে অনেকে মসজিদ থেকে বের হয়ে যান। আনুমানিক ৮টা ৪৫ মিনিটের সময় বিদ্যুৎ চলে যায়। এ সময় অনেক মুসল্লি সুন্নতসহ অন্যান্য নামাজ আদায় করছিলেন। মসজিদের মুয়াজ্জিন দেলোয়ার হোসেন এ সময় বিদ্যুতের লাইন পরিবর্তন করতে গেলে স্ফুলিঙ্গ হয়। এ সময় দরজা-জানালা বন্ধ থাকায় মসজিদে জমে থাকা গ্যাসের কারণে আগুন ধরে যায়। এতে মসজিদের ভেতরে থাকা মুসল্লিদের শরীরে আগুন ধরে যায়। এছাড়া মসজিদটি যেখানে নির্মাণ করা হয়েছে সেই রাস্তাটি অনেক সরু এবং নিচু এলাকা হওয়ায় দগ্ধ ও হতাহতের সংখ্যা বেড়েছে বলেও তদন্তে বলা হয়।
৩১ ডিসেম্বর ২০২০ সালে ২৯ জনের বিরুদ্ধে চার্জশিট প্রদান করা হয়। ১৭ জানুয়ারি ২০২১ সালে আত্মসমর্পণের পর ২২ জন আসামিকে জামিন দেয়া হয়।
খন্দকার মোশাররফ হোসেন (ফরিদপুরের রাজনীতিবিদ)
খন্দকার মোশাররফ হোসেন (জন্ম ১৯৪২) বাংলাদেশের একজন রাজনীতিবিদ। তিনি ২০১৯ সালের ৬ জানুয়ারী অব্দি স্থানীয় সরকার, পল্লী উন্নয়ন ও সমবায় মন্ত্রণালয় এবং প্রবাসী কল্যাণ ও বৈদেশিক কর্মসংস্থান মন্ত্রণালয়ের দায়িত্বপ্রাপ্ত মন্ত্রী ছিলেন। তিনি ৩০শে ডিসেম্বর, ২০১৮ সালে অনুষ্ঠেয় একাদশ জাতীয় সংসদ নির্বাচনে ও ফরিদপুর-৩ আসন থেকে নির্বাচিত সংসদ সদস্য।
জন্ম ও শিক্ষা জীবন
খন্দকার মোশাররফ হোসেনের জন্ম ১৯৪২ সালে ব্রিটিশ ভারতের বেঙ্গল প্রেসিডেন্সির ফরিদপুর জেলায় (বর্তমান বাংলাদেশ)। তিনি ১৯৬৩ সালে বাংলাদেশ প্রকৌশল বিশ্ববিদ্যালয় থেকে স্নাতক এবং ১৯৭৪ সালে যুক্তরাজ্যের স্ট্রেথক্লেইড ইউনিভার্সিটি থেকে স্নাতকোত্তর ডিগ্রি অর্জন করেন।
কর্মজীবন
খন্দকার মোশাররফ হোসেন ১৯৮০ সালে বাংলাদেশ প্রকৌশল বিশ্ববিদ্যালয়ে ভিজিটিং প্রফেসর হিসেবে যোগদান করেন। তিনি আন্তর্জাতিক শ্রম সংস্থার (আইএলও) প্রধান কারিগরি পরামর্শক হিসেবে সিয়েরা লিওনে (১৯৮০-৮৯) এবং উগান্ডায় (১৯৮৯-৯০) কর্মরত ছিলেন। তিনি যুক্তরাজ্যে বাংলাদেশি প্রবাসীদের  অধিকার সংরক্ষণের লক্ষ্যে  মহারাণী এলিজাবেথের সঙ্গে দুটি ফলপ্রসূ  সভায় নেতৃস্থানীয় অংশ গ্রহণকারী ছিলেন।  তিনি বাংলাদেশ চেম্বার অফ ইন্ডাস্ট্রিজের (বিসিআই) সাবেক সভাপতি ছিলেন এবং তিনি ফরিদপুর বিভাগ ও পদ্মা সেতু বাস্তবায়ন কমিটির বর্তমান চেয়ারম্যান। খন্দকার মোশাররফ হোসেন স্কটল্যান্ডের গ্লাসগোস্থ বাংলাদেশ সমিতিরও সভাপতি এবং উত্তরা ক্লাবেরও সভাপতি ছিলেন।
রাজনৈতিক জীবন
২০০৯ সালের নবম জাতীয় সংসদ নির্বাচনে তিনি প্রথম সাংসদ নির্বাচিত হয়েছিলেন। ২০১৪ সালের ৫ জানুয়ারি ১০ম সংসদ নির্বাচনে খন্দকার মোশাররফ হোসেন ফরিদপুর-৩ আসন থেকে দ্বিতীয়বারের মতো সংসদ সদস্য হিসেবে নির্বাচিত হন। এর আগেও তিনি সংসদ সদস্য নির্বাচিত হন এবং প্রবাসী কল্যাণ ও বৈদেশিক কর্মসংস্থান মন্ত্রণালয়ের মন্ত্রী হিসেবেও দায়িত্ব পালন করেন। ২০১৫ সালের ৯ জুলাই মোশাররফ হোসেন স্থানীয় সরকার, পল্লী উন্নয়ন ও সমবায় মন্ত্রনালয়ের দায়িত্ব পান। তিনি নিজ দায়িত্বের অতিরিক্ত হিসেবে ২০১৮ সালের ১১ ডিসেম্বর প্রবাসী কল্যাণ ও বৈদেশিক কর্মসংস্থান মন্ত্রণালয়ের মন্ত্রী হিসেবে নিযুক্ত হোন।
সরিষামুড়ি ইউনিয়ন
সরিষামুড়ি বাংলাদেশের বরগুনা জেলার অন্তর্গত বেতাগী উপজেলার একটি ইউনিয়ন।
আয়তন
সরিষামুড়ি ইউনিয়নের আয়তন ৬,০৯৩ একর।
প্রশাসনিক কাঠামো
সরিষামুড়ি ইউনিয়ন বেতাগী উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম বেতাগী থানার আওতাধীন। এটি জাতীয় সংসদের ১১০নং নির্বাচনী এলাকা বরগুনা-২ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী সরিষামুড়ি ইউনিয়নের মোট জনসংখ্যা ১৫,১৩৩ জন। এর মধ্যে পুরুষ ৭,২০৬ জন এবং মহিলা ৭,৯২৭ জন। মোট পরিবার ৩,৫৮২টি।
শিক্ষা
২০১১ সালের আদমশুমারি অনুযায়ী সরিষামুড়ি ইউনিয়নের সাক্ষরতার হার ৫৮.৩%।
মেরিক গারল্যান্ড
মেরিক ব্রায়ান গারল্যান্ড (জন্ম নভেম্বর ১৩, ১৯৫২) আমেরিকান ফেডারেল বিচারক। তিনি ২০১৩ থেকে ২০২০ সাল পর্যন্ত আমেরিকা যুক্তরাষ্ট্রের কলম্বিয়া সার্কিট জেলার জন্য আপিল আদালতের প্রধান বিচারক ছিলেন। রাষ্ট্রপতি বিল ক্লিনটন কর্তৃক মনোনীত হওয়ার পরে ১৯৯৭ সাল থেকে তিনি সেই আদালতে দায়িত্ব পালন করেছেন।
২০১৬ সালে, গারল্যান্ডকে রাষ্ট্রপতি বারাক ওবামা আন্তোনিন স্কালিয়ার মৃত্যুর পরে সুপ্রিম কোর্টে মনোনীত করেছিলেন। তবে, রিপাবলিকান নিয়ন্ত্রিত ওই সিনেটে, তার মনোনয়নের শুনানি আর কখনোই অনুষ্ঠিত হয়নি এবং ৩ জানুয়ারী, ২০১৭ এ তার মনোনয়নের মেয়াদ শেষ হয়ে গেছে।
২০২১ সালের জানুয়ারিতে রাষ্ট্রপতি জো বাাইডেন তার মন্ত্রিসভায় গারল্যান্ডকে মার্কিন যুক্তরাষ্ট্রের অ্যাটর্নি জেনারেল মনোনীত করেছেন।
জীবনের প্রথমার্ধ
গারল্যান্ডের জন্ম শিকাগোর, ইলিনয়ে। তিনি হার্ভার্ড কলেজ এবং হার্ভার্ড আইন স্কুল থেকে স্নাতক হন।
বিচারিক ক্যারিয়ার
গারল্যান্ড আর্নল্ড অ্যান্ড পোর্টারে কর্পোরেট মামলা মোকদ্দমার অনুশীলন করেছিলেন এবং মার্কিন বিচার বিভাগে ফেডারেল প্রসিকিউটর হিসাবে কাজ করেছিলেন, যেখানে তিনি ওকলাহোমা সিটি বোমা হামলার তদন্ত ও বিচারের ক্ষেত্রে মুখ্য ভূমিকা পালন করেছিলেন।
১৯৯৫ সালে, গারল্যান্ডকে কলম্বিয়া সার্কিট জেলার জন্য ইউএস আদালতের আপিল বিভাগে নিযুক্ত করা হয়েছিল, এবং (সিনেটের নিশ্চিতকরণে বিলম্বের পরে) ১৯৯৭ সালে বেঞ্চ গ্রহণ করেছিলেন। ২০০৯ এবং ২০১০ সালে গারল্যান্ডকে রাষ্ট্রপতি বারাক ওবামা সুপ্রিম কোর্টে দুটি উদ্বোধনের জন্য বিবেচনা করেছিলেন।
সুপ্রিম কোর্টের মনোনয়ন
১৬ মার্চ, ২০১৬-তে ওবামা আন্তোলিন স্কালিয়ার মৃত্যুর ফলে সৃষ্ট শূন্যস্থান পূরণের জন্য গারল্যান্ডকে সুপ্রিম কোর্টের সহযোগী বিচারপতি হিসাবে কাজ করার জন্য মনোনীত করেছিলেন।
ইতিহাসের যে কোনো সুপ্রিম কোর্টের মনোনীত প্রার্থীর চেয়ে গারল্যান্ডের ফেডারেল বিচারিক অভিজ্ঞতা বেশি রয়েছে। তিনি ১৯৭১ সালে লুইস এফ পাওয়েল, জুনিয়রের পর সুপ্রিম কোর্টের সবচেয়ে প্রবীণ মনোনীত প্রার্থী।
রিপাবলিকানরা গারল্যান্ডকে নিশ্চিতকরণ শুনানি দিতে অস্বীকার করার পরে, গারল্যান্ডের মনোনয়নের মেয়াদ শেষ হয়েছিল জানুয়ারী ২০১৭ সালে ডোনাল্ড ট্রাম্পের অভিষেকের কিছু আগে। ট্রাম্প বলেছিলেন যে তিনি ৩১ জানুয়ারি, ২০১৭-এ সুপ্রিম কোর্টের জন্য তার বিচারপতি মনোনীত প্রার্থী ঘোষণা করবেন।
মার্কিন যুক্তরাষ্ট্রের অ্যাটর্নি জেনারেল মনোনয়ন
২০২১ সালের ৬ জানুয়ারী, রাষ্ট্রপতি জো বিডেন বলেছিলেন যে তিনি গারল্যান্ডকে তার প্রশাসনের সময় মার্কিন যুক্তরাষ্ট্রের অ্যাটর্নি জেনারেল হিসাবে মনোনীত করবেন।
ব্যক্তিগত জীবন
গারল্যান্ড লিনকে ১৯৭৭ সালে বিয়ে করেন। তিনি মেরিল্যান্ডের বেথেসদা শহরে থাকেন।
দিগওয়ারা
দিগওয়ারা (Dighwara) ভারতের বিহার রাজ্যের সরন জেলার একটি শহর এবং তালিকাভুক্ত এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৩ মিটার (১৪১ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে দিগওয়ারা শহরের জনসংখ্যা হল ২৭,৩২৭ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৪৮%। পুরুষদের মধ্যে সাক্ষরতার হার ৫৯% এবং নারীদের মধ্যে এই হার ৩৫%। সারা ভারতের সাক্ষরতার হার ৫৯.৫%, তার চাইতে দিগওয়ারা এর সাক্ষরতার হার বেশি।
এই শহরের জনসংখ্যার ১৯% হল ৬ বছর বা তার কম বয়সী।
জাভাই উইকিপিডিয়া
জাভাই উইকিপিডিয়া (জাভাই: ꦮꦶꦏꦶꦥꦺꦢꦶꦪꦧꦱꦗꦮ Wikipedia basa Jawa) হচ্ছে অনলাইন মুক্ত বিশ্বকোষ উইকিপিডিয়ার জাভাই ভাষার সংস্করণ। ২০০৪ সালে যাত্রা শুরু হয় এই উইকিপিডিয়ার এবং September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে এবং সর্বমোট সম্পাদনা সংখ্যা  টি।
ইবরাহিম খান ফতেহ জঙ্গ
ইবরাহিম খান ফতেহ জঙ্গ হলেন সুবাহ বাংলার একজন প্রখ্যাত প্রশাসক। তিনি ছিলেন একজন উদারমনা শাসক এবং মাসুম খান ও অন্যান্য জমিদার ও বিদ্রোহীদের মুক্তির বিষয়ে মুঘল দরবারে বিশেষ ভূমিকা পালন করেন। তিনি ছিলেন শাহজাহানের স্ত্রী নূরজাহানের ভাই।
১৬২৩ সালে মুঘল সম্রাট জাহাঙ্গীরের সাথে তার পুত্র যুবরাজ শাহজাহানের রাজ্য নিয়ে সমস্যার সৃষ্টি হয় এবং যুবরাজ বিদ্রোহ করে সম্রাটের বিরুদ্ধে যুদ্ধ ঘোষণা করেন। এর সূত্র ধরে ১৬২৪ সালে রাজমহলের যুদ্ধে বিদ্রোহী যুবরাজ শাহজাহান মুঘল বাহিনীর সাথে সংঘর্ষে লিপ্ত হন যাতে মুঘল বাহিনীকে নেতৃত্ব দেন সুবাহদার ইবরাহিম খান ফতেহ জঙ্গ এবং এই যুদ্ধক্ষেত্রেই ইবরাহিম খান ২০ এপ্রিল মৃত্যু বরণ করেন। রাজমহলে তার সমাধি সৌধ রয়েছে।
হাসতি গুল
হাসতি গুল আবিদ (জন্ম: ১ জানুয়ারি ১৯৮৪) হলেন একজন আফগান আন্তর্জাতিক ক্রিকেটার। গুল হলেন একজন ডানহাতি ব্যাটসম্যান যিনি বল করে থাকেন ডানহাতি মিডিয়াম পেস গতিতে এবং আফগানিস্তান জাতীয় ক্রিকেট দল এর হয়ে আন্তর্জাতিক ক্রিকেট খেলে থাকেন।
প্রাথমিক জীবন
গুল নানগাহার প্রদেশে জন্মগ্রহণ করেন, তিনি সোভিয়েত প্রত্যাহারের পর আফগানিস্তান এবং পরবর্তীতে গৃহযুদ্ধ সোভিয়েত আক্রমণ থেকে পালিয়ে তার পরিবারের সাথে শরণার্থী ক্যাম্পে তার প্রথম দিকের বছর অনেক ব্যয় করেন। গুল তার সতীর্থদের অনেক ভালো লাগে এবং পাকিস্তান প্রতিবেশী দেশের মধ্যে খেলা ধারণা লাভ করেন।
খেলোয়াড়ী জীবন
তিনি তার লিস্ট এ ক্রিকেট ২০০৭ সালে শ্রীলংকায় সিবাসটিনাইটেস ক্রিকেট ও অ্যাথলেটিক ক্লাব ঘরোয়া ক্রিকেট খেলে আত্মপ্রকাশ করেন।
কবিয়ার ডুডুক
কবিয়ার ডুডুক হল একটি ঐতিহ্যবাহী বালিনিজ নৃত্য। একজন বালিনিজ ব্যক্তি কেতুত মার্যা এই নৃত্যশৈলীর স্রষ্টা। ১৯২৫ সালে সর্বজনীনভাবে প্রথম এই নৃত্য পরিবেশিত হয়েছিল।
ইতিহাস
বাম|থাম্ব| আই মারিও, কবিয়ার ডুডুক পরিবেশন করছেন (সি. ১৯২৫ – ১৯৪০) কবিয়ার ডুডুক নৃত্যটি প্রথম ১৯২৫ সালে পরিবেশিত হয়েছিল এবং কেতুত মার্যা (তিনি পশ্চিমে আই মারিও নামেই বেশি পরিচিত) নামক বালির তাবানানের এক ব্যক্তি এই নৃত্যের স্রষ্টা। কবিয়ার ডুডুক নৃত্য সৃষ্টির সময় আই মারিও বালিতে গেমলানের সাম্প্রতিক উদ্ভাবন দ্বারা প্রভাবিত হয়েছিলেন, যা সঙ্গীতে দ্রুত লয়গতির সংযোজন করেছিল। গেমলান গং কেবিয়ার নামে পরিচিত এই নতুন উন্নত সংগীত শৈলী প্রথম দিকে লেগং নৃত্যে (বিশেষত, কেবিয়ার লেগং) ব্যবহার হত যেখান থেকে আই মারিও তার অনুপ্রেরণা পেয়েছিলেন। আই মারিও পরবর্তীতে নৃত্যটি শৈলীকে আরও উন্নত ও বিকশিত করেন এবং গংগুলির সাথে দীর্ঘ যন্ত্র যোগ করে নতুন বাদ্যযন্ত্রের প্রচলন করেন যা ট্রম্পং নামে পরিচিত। এই বিশেষ শিল্প শৈলীটি তাই কবিয়ার ট্রম্পং নামে পরিচিত। কবিয়ার ডুডুক আই মারিওর সবচেয়ে বিখ্যাত সৃষ্টি।
কবিয়ার দুদুক ১৯৩১ সালের প্রথম দিকে আন্তর্জাতিকভাবে পরিবেশিত হয়েছিল। আই মারিওর একজন প্রাথমিক শিষ্য প্যারিস ঔপনিবেশিক প্রদর্শনীতে এই নৃত্য সম্পাদন করেছিলেন। আই মারিও প্রদর্শিত কবিয়ার ডুডুকের রেকর্ডিং ডকুমেন্টারি লার্নিং টু ড্যান্স ইন বালি নামক তথ্যচিত্রে অন্তর্ভুক্ত ছিল। ১৯৩০ সালে গ্রেগরি বেটসন এবং মার্গারেট মিড এই তথ্যচিত্র বানান। কিন্তু ১৯৯১ সালে প্রথম এটি প্রকাশিত হয়েছিল।
বালিনিজ ভাষায় "কবিয়ার" এর অর্থ "চমক"। সঙ্গীতের লয়ের আকস্মিক পরিবর্তনগুলি বর্ণনা করার জন্য এই নৃত্যশৈলীর এইরূপ নামকরন হয়েছে। ডুডুক আসলে একটি মালয়-ইন্দোনেশিয়ান শব্দ। বালিনিজ ভাষায় এটির সমার্থক শব্দ হল নেগাক। কিন্তু নাচে কখনোই শব্দটি ব্যবহার হয় না।  এটিকে বেবাঞ্চিহান নৃত্য (যাতে পুরুষ ও স্ত্রী উভয়েই অংশ নিতে পারে) হিসেবে শ্রেণীবদ্ধ করা হয়।
প্রদর্শনী
বাম|থাম্ব| একজন নর্তক কবিয়ার ডুডুক পরিবেশনে ব্যাস্ত (সনাত ধর্ম বিশ্ববিদ্যালয়, ২০১৪) সাধারণত, কবিয়ার ডুডুক নৃত্য একজন পুরুষ নর্তক দ্বারা সঞ্চালিত হয়, যদিও তার মুখসজ্জা তার লিংগ নির্ধারন প্রায় অসম্ভব করে তোলে। তার পরনে থাকে একটি কাপড়ের লম্বা টুকরো, যা সোনালী রং -এ আঁকা বিভিন্ন নকশা দিয়ে সজ্জিত থাকে, যা প্রাডা নামে পরিচিত।  তার অলংকার ও  মস্তক (উডেং নামে পরিচিত) সোনালি এবং ঝলমলে হয়। ডান হাতে, নৃত্যশিল্পী একটি পাখা ধরে রাখেন।
নৃত্য পরিবেশনার সময় নর্তক বেশিরভাগ সময়েই বসে থাকে বা আধ-বসা অবস্থায় থাকে। মাঝে মাঝে সে হাঁটু মুড়ে বসে থাকে। মাঝে মাঝে, পাখা হাতে, নর্তক বসা অবস্থাতেই বৃত্তাকারে ঘোরে। নৃত্যের সাথে সাথে তার চোখের অভিনয়ের মাধ্যমে সে রাগ লজ্জা ইত্যাদি বিবিধ নৃত্যরস ও আবেগের বহিপ্রকাশ ঘটায়। এই নৃত্যটি সম্পূর্ণরূপে ব্যাখ্যামূলক এবং গল্প বোঝানোর উদ্দেশ্যে পরিবেশিত হয়না।
এই নাচের সাথে পরিবেশিত সঙ্গীত দ্রুত ও জটিল ছন্দযুক্ত এবং আকর্ষণীয় শব্দের সাথে বাজানো হয়। ড্রাম বাদক প্রতি সেকেন্ডে চারটি লয়ের গতি বাজান এবং তখন গেমলান দলের অন্যান্য সদস্যদের নর্তককে সংকেত দিয়ে সেকথা জানায়। নর্তককে সঙ্গীতের তাল বজায় রেখে নৃত্য পরিবেশন করতে হয়। একটি পরিবেশনার শেষের দিকে, ড্রামার এবং নর্তক এক ধরণের দ্বৈত গানে নিযুক্ত হয়। তখন মনে হয় সঙ্গীতের লয় নিয়ন্ত্রণের জন্য তাদের মধ্যে এক কুশলতার লড়াই চলছে।
মাইনী নদী
মাইনী নদী বাংলাদেশের পূর্ব-পাহাড়ি অঞ্চলের রাঙ্গামাটি ও খাগড়াছড়ি জেলার একটি নদী। নদীটির দৈর্ঘ্য ১০৯ কিলোমিটার, গড় প্রস্থ ৬২ মিটার এবং নদীটির প্রকৃতি সর্পিলাকার।বাংলাদেশ পানি উন্নয়ন বোর্ড বা "পাউবো" কর্তৃক মাইনী নদীর প্রদত্ত পরিচিতি নম্বর পূর্ব-পাহাড়ি অঞ্চলের নদী নং ০৫।
নুরুন্নাহার বেগম
নুরুন্নাহার বেগম বাংলাদেশের পাবনার ঈশ্বরদী উপজেলার বক্তারপুর গ্রামের একজন কৃষাণী ও নারী উদ্যোক্তা। কৃষি ও পল্লি উন্নয়নে অবদানের জন্য ২০২১ সালে তিনি বঙ্গমাতা বেগম ফজিলাতুন নেছা মুজিব পদক লাভ করেন।
কর্মজীবন
নুরুন্নাহার বেগম জয়বাংলা নারী উন্নয়ন মহিলা সমবায় সমিতি এবং এনসিডিপি গ্রাম উন্নয়ন কমিটির সভানেত্রী। নারীদের সংগঠিত করে তাদের ভাগ্য উন্নয়নে তিনি বিশেষ অবদান রাখেন। কৃষিক্ষেত্রে অবদানের স্বীকৃতিস্বরূপ তিনি ২০১১ সালে বঙ্গবন্ধু জাতীয় কৃষি পুরস্কার (ব্রোঞ্জ পদক), ২০১৬ সালে বঙ্গবন্ধু জাতীয় কৃষি পুরস্কার (স্বর্ণপদক) এবং ২০২১ সালে বঙ্গমাতা বেগম ফজিলাতুন নেছা মুজিব পদকে ভূষিত হন। এছাড়াও তিনি বেশ কিছু পুরস্কার ও সম্মাননা লাভ করেছেন।
এইচএটি-পি-৪
এইচএটি-পি-৪ বা HAT-P-4 হচ্ছে ভূতেশ মণ্ডল সমষ্টির মধ্যে একটি হলুদ বামন তারকা। এছাড়াও এটিকে বিডি+৩৬°২৫৯৩ নামে আখ্যাহিত করা হয়। এটি সূর্যের চেয়ে সামান্য বেশি বৃহদায়তন এবং উজ্জ্বল প্রধান অনুক্রমের একটি হলুদ সাদা তারকা, যা ১০০০ আলোকবর্ষ দূরে। ২ অক্টোবর ২০০৭ একদল মার্কিন গবেষক এই তারকাটির পাশে আরেকটি বহির্গ্রহ আছে বলে আবিষ্কৃত করেছেন, যাকে এইচএটি-পি-৪বি ডাকা হয়।
স্পেসএক্স ক্রু-২
স্পেসএক্স ক্রু-২ ক্রু ড্রাগন মহাকাশযানের দ্বিতীয় পরিচালনাগত নভোচারী উড়ান এবং এটির তৃতীয় সামগ্রিক নভোচারী কক্ষীয় উড়ান। অভিযানটি ২০২১ সালের ২৩শে এপ্রিল ০৯:৪৯:০২ ইউটিসি'তে উৎক্ষেপিত হয়। ক্রু-২ অভিযানটি চার নভোচারী সদস্যকে আন্তর্জাতিক মহাকাশ স্টেশনে (আইএসএস) প্রেরণ করে। ক্রু-২ ক্রু ড্রাগন ডেমো-২ (ক্রু ড্রাগন এন্ডেভার) অভিযানে ব্যবহৃত একই ক্যাপসুল ব্যবহার করে এবং স্পেসএক্স ক্রু-১ (বি১০৬১.২) এর মতো একই বুস্টার ব্যবহার করে। এন্ডেভার ২০২১ সালের ২৪ এপ্রিল ০৯:০৮ ইউটিসি-তে আন্তর্জাতিক স্পেস স্টেশনটির সাথে ডক করে।
ক্রু বা নাবিকদল
জ্যাক্সা, ইএসএ ও নাসা এই অভিযানে থাকা তাদের নভোচারী নিয়োগের বিষয়টি ২০২০ সালের ২৮শে জুলাই নিশ্চিত করে।
অভিযান
বাণিজ্যিক ক্রু কর্মসূচির অন্তর্গত দ্বিতীয় স্পেসএক্স পরিচালনাগত অভিযান ২০২১ সালের ২৩শে এপ্রিল উৎক্ষেপিত হয়। ক্রু ড্রাগন এন্ডেভার (সি২০৬), হারমোনি মডিউলের আন্তর্জাতিক ডকিং অ্যাডাপ্টারে (আইডিএ) ডক করবে। নভোচারীদের নিয়েই অভিযানটি প্রথম অভিযান হিসাবে পূর্বে ব্যবহৃত বুস্টার রকেট ব্যবহার করে।
সমস্ত ক্রু প্রবীণ নভোচারী, যদিও এটি আইএসএস-এ মেগান ম্যাকআর্থারের প্রথম ভ্রমণ (যেহেতু তার প্রথম মহাকাশ উড়ান হাবল স্পেস টেলিস্কোপের একটি শাটল মিশন ছিল)। এই অভিযানে অন্য তিন ক্রু সদস্যের পাশাপাশি, মেগান ম্যাকআর্থার স্পেসএক্স ক্রু ড্রাগন এন্ডেভারের একই আসনটি ব্যবহার করেন, যা তার স্বামী বব বেনকেন এন্ডেভর ক্যাপসুলের প্রথম অভিযান স্পেসএক্স ডেমো-২ অভিযানে ব্যবহার করেন। আকিহিকো হোশিদে তার অবস্থানকালে দ্বিতীয় জাপানি হিসাবে আইএসএস কমান্ডারের দায়িত্ব পালন করবেন। এটি টমাস পেসকেট কর্তৃক আন্তর্জাতিক মহাকাশ স্টেশনে দ্বিতীয় অভিযান এবং এটি নক্ষত্র বা নক্ষত্রের নাম অনুসারে ফরাসি অভিযানের নাম রাখার ফরাসি ঐতিহ্য অনুসরণ করে পৃথিবীর নিকটতম তারকা ব্যবস্থা আলফা সেন্টরাইয়ের নাম অনুসারে আলফা নামে অভিহিত হবে।
চর দুয়ানী ইউনিয়ন
চর দুয়ানী বাংলাদেশের বরগুনা জেলার অন্তর্গত পাথরঘাটা উপজেলার একটি ইউনিয়ন।
আয়তন
চর দুয়ানী ইউনিয়নের আয়তন ৮,৯২১ একর।
জনসংখ্যার উপাত্ত
২০১১ সালের আদমশুমারি অনুযায়ী চর দুয়ানী ইউনিয়নের মোট জনসংখ্যা ২৪,৫৬৩ জন। এর মধ্যে পুরুষ ১২,২৪৭ জন এবং মহিলা ১২,৩১৬ জন। মোট পরিবার ৬,৫৭৬টি।
শিক্ষা
২০১১ সালের আদমশুমারি অনুযায়ী চর দুয়ানী ইউনিয়নের সাক্ষরতার হার ৫৪.২%।
বাটইয়া ইউনিয়ন
বাটইয়া বাংলাদেশের নোয়াখালী জেলার অন্তর্গত কবিরহাট উপজেলার একটি ইউনিয়ন।
রংধনু জাতি
থাম্ব| আর্চবিশপ [[ডেসমন্ড টুটু|ডেসমন্ড টুটুকে রেইনবো নেশন শব্দটি প্রতিষ্ঠার কৃতিত্ব দেওয়া হয়।]] ১৯৯৪ সালে দক্ষিণ আফ্রিকার প্রথম পূর্ন গণতান্ত্রিক নির্বাচনের পরে বর্ণবাদ-পরবর্তী দক্ষিণ আফ্রিকাকে প্রকাশ করার জন্য আর্চবিশপ ডেসমন্ড টুটুর দ্বারা রংধনু জাতি বা রেইনবো নেশন শব্দটির প্রচলন হয়।
বাটইয়া ইউনিয়ন
জনসংখ্যা
২০১১ সালের আদমশুমারি অনুয়ায়ী বাটইয়া ইউনিয়নের জনসংখ্যা ২৫,২২১ জন।
রংধনু জাতি
রাষ্ট্রপতি নেলসন ম্যান্ডেলা তার কার্যকালের প্রথম মাসে এই বাক্যাংশটি বিশদভাবে বর্ণনা করেছিলেন, যখন তিনি ঘোষণা দেন: "আমাদের প্রত্যেকেই এই সুন্দর দেশের মাটির সাথে প্রিটোরিয়ার বিখ্যাত জ্যাকারান্ডা গাছ এবং বুশভেল্ডের মিমোসা গাছের মতোই নিবিড়ভাবে সংযুক্ত। - যা নিজের এবং বিশ্বের সাথে শান্তিতে একটি রংধনু জাতি হিসেবে অভিহিত।"
বাটইয়া ইউনিয়ন
অবস্থান ও সীমানা
কবিরহাট উপজেলার উত্তর-পূর্বাংশে বাটইয়া ইউনিয়নের অবস্থান। এ ইউনিয়নের পশ্চিমে নরোত্তমপুর ইউনিয়ন, দক্ষিণ-পশ্চিমে কবিরহাট পৌরসভা, দক্ষিণে ধানশালিক ইউনিয়ন, পূর্বে কোম্পানীগঞ্জ উপজেলার সিরাজপুর ইউনিয়ন এবং উত্তরে সেনবাগ উপজেলার নবীপুর ইউনিয়ন অবস্থিত।
রংধনু জাতি
প্রতীকী পরিচয়
বাম|থাম্ব| বহুজাতিক অভিবাসন যা আধুনিক রংধনু জাতি গঠন করেছে এই শব্দটি বহু-সংস্কৃতিবাদের ঐক্য এবং বহু ভিন্ন বর্ণবাদী মানুষের একত্রিত হওয়াকে একত্রিত করার উদ্দেশ্যে করা হয়েছিল, এমন একটি দেশে যা একসময় বর্ণবিদ্বেষ শাসনের অধীনে শ্বেতাঙ্গ ও কৃষ্ণাঙ্গদের কঠোর বিভাজনের জন্য পরিচিত ছিল।
রংধনু প্রভাব
থাম্ব| দক্ষিণ আফ্রিকার জাতীয় পতাকা দক্ষিণ আফ্রিকার ঐক্যের একটি কথ্য রূপক হিসাবে রংধনু জাতি অনন্যভাবে, তবে সচরাচর দক্ষিণ আফ্রিকার পতাকা দ্বারা প্রতিনিধিত্ব করা হয় না, যা ছয়টি ভিন্ন রঙের মিশ্রণে গঠিত।
বাটইয়া ইউনিয়ন
প্রশাসনিক কাঠামো
বাটইয়া ইউনিয়ন কবিরহাট উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম কবিরহাট থানার আওতাধীন। এটি জাতীয় সংসদের ২৭২নং নির্বাচনী এলাকা নোয়াখালী-৫ এর অংশ। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী বাটইয়া ইউনিয়নের স্বাক্ষরতার হার ৬৫.৭%। এ ইউনিয়নে ৩টি উচ্চ বিদ্যালয়, ৩টি মাদরাসা, ৭টি সরকারি প্রাথমিক বিদ্যালয় রয়েছে।
শিক্ষা প্রতিষ্ঠান
প্রাথমিক বিদ্যালয়
যোগাযোগ ব্যবস্থা
কবিরহাট উপজেলা কিংবা কবিরহাট বাজার থেকে বসুরহাট রোড হয়ে ভূঁইয়ারহাট বাজারে আসলে বাজারের উত্তর পার্শ্বে বাটইয়া গ্রামে বাটইয়া ইউনিয়ন পরিষদ ভবন দেখা যাবে।
খাল ও নদী
খাল ও নদীর তালিকা
হাট-বাজার
হাট-বাজারের তালিকা
জনপ্রতিনিধি
বর্তমান পরিষদ
সান্তো স্পিরিতো, ফ্লোরেন্স
বাসিলিকা দি সান্তো স্পিরিতো ("পবিত্র আত্মার ব্যাসিলিকা") হল ইতালির ফ্লোরেন্সে অবস্থিত একটি গির্জা। সাধারণত সান্তো স্পিরিতো নামেই উল্লেখ করা হয়। এটি একই নামের স্কয়ারের মুখোমুখি ওলট্রার্নো কোয়ার্টারে অবস্থিত। ৯৭ মিটার অভ্যন্তরীণ দৈর্ঘ্য বিশিষ্ট ভবনটির অভ্যন্তরীণ অংশ রেনেসাঁ স্থাপত্যের অন্যতম প্রধান উদাহরণ।
রবার্ট অ্যান্ডারসন
দলে তিনি মূলতঃ মাঝারীসারির ডানহাতি ব্যাটসম্যান হিসেবে খেলতেন। এছাড়াও লেগ ব্রেক বোলিংয়ে পারদর্শিতা দেখিয়েছেন রবার্ট অ্যান্ডারসন।
প্রারম্ভিক জীবন
ম্যাক অ্যান্ডারসন তার বাবা। ম্যাক ১৯৪৬ সালে নিউজিল্যান্ডের পক্ষে একটিমাত্র টেস্টে অংশগ্রহণ করেছিলেন। অন্যদিকে রবার্টের পুত্র টিম ১৯৯৭-৯৮ মৌসুম থেকে ২০০২-০৩ মৌসুম পর্যন্ত সেন্ট্রাল ডিস্ট্রিক্টসের পক্ষে প্রথম-শ্রেণীর ক্রিকেটে লেগ স্পিনার হিসেবে খেলেছেন।
ঘরোয়া ক্রিকেট
১৯৬৭-৬৮ মৌসুমে ক্যান্টারবারির পক্ষে প্রথম-শ্রেণীর ক্রিকেটে অভিষেক ঘটে রবার্ট অ্যান্ডারসনের। এছাড়াও, নর্দার্ন ডিস্ট্রিক্টস, ওতাগো ও সেন্ট্রাল ডিস্ট্রিক্টসের প্রতিনিধিত্ব করেছেন। ১৯৮১-৮২ মৌসুম শেষে প্রথম-শ্রেণীর ক্রিকেট থেকে অবসরগ্রহণ করেন।
১৯৭৮ সালে স্কটল্যান্ডের বিপক্ষে নিউজিল্যান্ডের সদস্যরূপে ব্যক্তিগত সর্বোচ্চ ১৫৫ রান তুলেছিলেন। এছাড়াও হক কাপে সাউথল্যান্ড, নর্থল্যান্ড ও মানাওয়াতুর পক্ষে খেলেছিলেন। তন্মধ্যে, ১৯৭৩-৭৪ মৌসুমে সাউথল্যান্ডের বিপক্ষে চারটি চ্যালেঞ্জ খেলায় অংশ নেন ও তিন সেঞ্চুরি সহযোগে ৯৩.৫০ গড়ে ৫৬১ রান তুলেছিলেন।
২০১১ সালে ঘোষিত শতাব্দীর সেরা হক কাপ একাদশের অন্যতম সদস্য মনোনীত হন।
টেস্ট ক্রিকেট
সমগ্র খেলোয়াড়ী জীবনে নিউজিল্যান্ডের পক্ষে নয়টি টেস্ট ও দুইটি একদিনের আন্তর্জাতিকে অংশগ্রহণের সুযোগ হয় তার। ৯ অক্টোবর, ১৯৭৬ তারিখে পাকিস্তানের বিপক্ষে তার টেস্ট অভিষেক পর্ব সম্পন্ন হয়।
১৯৭৬-৭৭ মৌসুমে পাকিস্তানের বিপক্ষে তিন টেস্টে অংশগ্রহণ করেন। ১৯৭৭-৭৮ মৌসুমে ও ১৯৭৮ সালে ইংল্যান্ডের বিপক্ষে যথাক্রমে নিজদেশে ও সফরকারী দলের মাঠে টেস্ট খেলেন। লাহোরে স্বাগতিক পাকিস্তানের বিপক্ষে অনুষ্ঠিত সিরিজের প্রথম টেস্টে ব্যক্তিগত সর্বোচ্চ ৯২ রান তুলেন। এ সময় নিউজিল্যান্ড দল ফলো-অনে পরেছিল। এরপর দ্বিতীয় ইনিংসে দলের সংগ্রহ ৬২/৪ থাকা অবস্থায় মার্ক বার্জেসের সাথে পঞ্চম উইকেটে ১৫৫ মিনিট অবস্থান করে মূল্যবান ১৮৩ রানের জুটি গড়েন। তবে, ১৯৭৩ সালে ইংল্যান্ড গমন করলেও কোন টেস্টে অংশগ্রহণের সৌভাগ্য হয়নি তার।
দিনাপুর ক্যান্টনমেন্ট
দিনাপুর ক্যান্টনমেন্ট (Dinapur Cantt.) ভারতের বিহার রাজ্যের পাটনা জেলার একটি সেনানিবাস শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে দিনাপুর ক্যান্টনমেন্ট শহরের জনসংখ্যা হল ২৮,১৪৯ জন। এর মধ্যে পুরুষ ৫৬% এবং নারী ৪৪%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে দিনাপুর ক্যান্টনমেন্টের সাক্ষরতার হার বেশি।
সামরিক গুরুত্ব
১৯৪১ সালে ব্রিটিশরা এখানে বিহার রেজিমেন্টের সদর দপ্তরটি প্রতিষ্ঠা করে ।
পঙ্কজ গুপ্ত
জন্ম ও প্রারম্ভিক জীবন
পঙ্কজ গুপ্তের জন্ম ব্রিটিশ ভারতের অধুনা বাংলাদেশের ঝালকাঠি জেলার  মগড়ে।
তিনি কলকাতার সংস্কৃত কলেজ থেকে আই. এ এবং কলকাতা বিশ্ববিদ্যালয়ের বঙ্গবাসী কলেজ থেকে বি.এ পাশ করেন।
তিনি ব্যাঙ্ক কর্মচারী ছিলেন এবং কলকাতায় পাঞ্জাব ন্যাশনাল ব্যাঙ্কে কাজ করতেন। তারই ভূমিকায় ও সুপারিশে ব্যাঙ্ক  ১৯২৮, ১৯৩২ এবং ১৯৩৪ খ্রিস্টাব্দে অলিম্পিকে সোনা জয়ী ভারতীয় হকি দলকে আর্থিক সহায়তা প্রদান করেছিল। খেলার জগতে পঙ্কজ গুপ্তর প্রথম পরিচয় একজন বিখ্যাত হকি আম্পায়ার হিসাবে। পঙ্কজ গুপ্ত স্পোর্টিং ইউনিয়ন ক্লাবের প্রতিনিধি হিসেবে ভারতীয় ফুটবলের সর্বোচ্চ নিয়ামক সংস্থা ভারতীয় ফুটবল ফেডারেশনের প্রশাসনে  আসেন। ১৯২৪ খ্রিস্টাব্দে জাভা সফরকারী আইএফএ দলের ম্যানেজার হন।
১৯৩২ খ্রিস্টাব্দে লস অ্যাঞ্জেলেস অলিম্পিক গেমস দিয়ে শুরু করে ইউরোপ এবং আমেরিকার বহু দেশে কোচ, ম্যানেজার বা ডেলিগেট হিসাবে ভারতের প্রতিনিধিত্ব করেন। বিশ্ব ফুটবল কংগ্রেসে দু-বার ভারতের প্রতিনিধিত্ব করে ফুটবল দল নিয়ে রাশিয়ায় যান। ভারতীয় ক্রিকেট দলের ম্যানেজার হয়ে ১৯৪৬ এবং ১৯৫২ খ্রিস্টাব্দে ইংল্যান্ড, ১৯৪৭-৪৮ খ্রিস্টাব্দে অস্ট্রেলিয়া সফর করেন।  ভারতীয় হকি দল নিয়ে ইউরোপ, আমেরিকা, অস্ট্রেলিয়া ও নিউজিল্যান্ডের বহু স্থান সফর করেন।
ধ্যানচাঁদের সঙ্গে সম্পর্ক
কিংবদন্তি হকির জাদুকর ধ্যানচাঁদের প্রথম কোচ ছিলেন পঙ্কজ গুপ্ত। ধ্যানচাঁদের আসল নাম 'ধ্যান সিং'কে  "ধ্যানচাঁদ" বা "চাঁদ" উপাধি দিয়েছিলেন তিনি। ভবিষ্যদ্বাণীও করেছিলেন যে একদিন তিনি চাঁদের মতোই উজ্জ্বল হবেন। দুজনের সম্পর্ক এত নিকট ছিল যে, ১৯৩৩ খ্রিস্টাব্দে 'ঝাঁসি হিরোজ' এর হয়ে ধ্যানচাঁদ 'ক্যালকাটা কাস্টমস'-র বিরুদ্ধে 'বেইটন কাপ'-এ অংশ নিতে কলকাতায় গিয়েছিলেন তখন সমস্ত খেলোয়াড় হোটেলেই ছিলেন, কিন্তু ধ্যানচাঁদ ছিলেন পঙ্কজ গুপ্তের সঙ্গেই।  ধ্যানচাঁদের পঙ্কজ গুপ্তকে নিয়ে অনেক কাহিনী আছে। হল্যান্ডের গ্রামাঞ্চলে গাড়ি চালাতে গিয়ে এমন এক কাহিনী উল্লেখ করতে গিয়ে ধ্যানচাঁদ বলেন - "পঙ্কজ গুপ্ত ও  আমরা  একবার হল্যান্ডের 'ড্রুর্ন' যাওয়ার পথে গ্রামাঞ্চলের সরু গ্রাম্য পথের মধ্য দিয়ে গাড়ি নিয়ে চলেছি। আমরা লক্ষ্য করি, ডাচ মহিলারা ডাইক তথা রাস্তার আলে থেকে ধরা তাজা মাছ নিয়ে রাস্তায় সারিবদ্ধ ভাবে যাচ্ছেন। পঙ্কজ গুপ্ত সে দৃশ্য দেখে মন্তব্য করেন, এ যে আমাকে বাংলার গ্রামের কথা মনে করিয়ে দেয়। ডাচ মহিলারা তাদের রঙিন পোশাকে ও খড়ম পায়ে সাধারণ গ্রামীণ ডাচ দৃশ্য উপস্থাপন করেছিলেন।
ক্রীড়া প্রশাসন
পঙ্কজ গুপ্ত ১৯৩৬ খ্রিস্টাব্দ থেকে একটানা এক দশকেরও বেশি সময় ধরে বেঙ্গল হকি অ্যাসোসিয়েশনের সেক্রেটারি ছিলেন। তিনি ভারতীয় ফুটবল অ্যাসোসিয়েশনে অফিসিয়াল পদে অধিষ্ঠিত ছিলেন এবং সর্বভারতীয় ফুটবল ফেডারেশন প্রতিষ্ঠায় সক্রিয় ছিলেন । প্রতিষ্ঠার বছরে তিনি সংগঠনের সাম্মানিক কোষাধ্যক্ষ ছিলেন এবং পরবর্তীকালে সভাপতি হয়ে ছিলেন। ন্যাশনাল ক্রিকেট ক্লাব প্রতিষ্ঠা এবং ইডেন গার্ডেনে স্টেডিয়াম নির্মাণে তার উল্লেখযোগ্য ভূমিকা ছিল। ১৯৪৪ খ্রিস্টাব্দে  নববর্ষের সম্মানী তালিকায়, ক্রীড়া প্রশাসনে তার অবদানের স্বীকৃতিস্বরূপ ব্রিটিশ সরকার তাকে অর্ডার অফ দ্য ব্রিটিশ এম্পায়ার  সদস্য (এমবিই) নিযুক্ত করে।
শেষে তিনি ক্রীড়া-সাংবাদিকতাকে বৃত্তি হিসাবে গ্রহণ করেছিলেন।
আইসিসি চ্যাম্পিয়ন্স ট্রফিতে ৫ উইকেট লাভকারী ক্রিকেটারদের তালিকা
যখন একজন বোলার কোন একটি ইনিংসে পাঁচ বা ততোধিক ব্যাটসম্যানকে আউট করতে সক্ষম হন, তখন ক্রিকেটের পরিভাষায় তা পাঁচ-উইকেট অর্জন নামে পরিচিত পায়। পাঁচ-উইকেট অর্জনকে ফাইভ-ফর বা ফিফার নামেও ডাকা হয়ে থাকে। ক্রিকেট খেলায় এটি একটি অন্যতম সম্পর্কযুক্ত বিষয় কিন্তু অসাধারণ অর্জন হিসেবে বিবেচনা করা হয়ে থাকে।
আইসিসি চ্যাম্পিয়ন্স ট্রফি প্রতিযোগিতায় কেবলমাত্র ১০বার বোলার কর্তৃক ‘ফিফার’ অর্জিত হয়েছে। আইসিসি চ্যাম্পিয়ন্স ট্রফি আন্তর্জাতিক ক্রিকেট কাউন্সিল কর্তৃক পরিচালিত একদিনের আন্তর্জাতিক প্রতিযোগিতা। ক্রিকেট বিশ্বকাপের পর সর্বাপেক্ষা দ্বিতীয় গুরুত্বপূর্ণ প্রতিযোগিতারূপে বিবেচনা করা হয়ে থাকে। প্রকৃতপক্ষে ১৯৯৮ সালে ‘আইসিসি নক আউট ট্রফি’ নামে পরিচিত ছিল। এ প্রতিযোগিতাটি প্রতি দুই বা তিন বছর অন্তর আয়োজিত হয়ে আসছে।
সিঙ্গাপুরে ধর্মহীনতা
২০২০ সালের হিসাবে, সিঙ্গাপুরের ২০% ব্যক্তির কোন ধর্মীয় সম্পৃক্ততা নেই। ধর্মহীনতা সিঙ্গাপুরের বিভিন্ন জাতিগোষ্ঠী এবং সিঙ্গাপুরের সকল স্তরের মানুষের মধ্যে পাওয়া যায়। সিঙ্গাপুরের ধর্মহীনদের নাস্তিক, অজ্ঞেয়বাদী, মানবতাবাদী, থিস্ট, দৈববাদী বা সন্দেহবাদী হওয়ার প্রবণতা রয়েছে। কিছু ব্যক্তি ধর্মহীন হওয়া সত্ত্বেও ধর্মের সাথে যুক্ত পূর্বপুরুষদের উপাসনার মতো ঐতিহ্যগত আচার-অনুষ্ঠান পালন করতে পছন্দ করে। তবে এটিকে তারা ধর্মীয় আচার হিসাবে বিবেচনা করে না। সিঙ্গাপুরে ধর্মহীন মানুষের সংখ্যা কিছুটা বেড়েছে। জনশুমারির প্রতিবেদনে দেখা গেছে যে যারা বলেছে যে তাদের কোন ধর্ম নেই তাদের সংখ্যা ১৯৮০ সালে ১৩% থেকে ২০২০ সালে ২০% এ উন্নীত হয়েছে। সাম্প্রতিক বছরগুলোতে সিঙ্গাপুরে ধর্মহীন ব্যক্তিদের সামাজিক সমাবেশ আরও জনপ্রিয় হয়ে উঠেছে।
সিঙ্গাপুরের মানবতাবাদী সংগঠন
২০০৮ সালে সিঙ্গাপুর হিউম্যানিজম মিটআপ ধর্মনিরপেক্ষ মানবতাবাদী, নাস্তিক এবং অজ্ঞেয়বাদীদের একটি সামাজিক নেটওয়ার্ক হিসেবে গঠিত হয়। ২০১০ সালের অক্টোবর মাসে হিউম্যানিস্ট সোসাইটি (সিঙ্গাপুর) প্রথম মানবতাবাদী দলরূপে সংগঠন হিসেবে স্বীকৃতপ্রাপ্ত হয়। সিঙ্গাপুর হিউম্যানিজম মিটআপ আয়োজিত সমাবেশে সমাজের অনেক অগ্রগামী সদস্য মিলিত হন।
অধিভুক্তি
সিঙ্গাপুরের ধর্মহীন গোষ্ঠীগুলি দক্ষিণ-পূর্ব এশিয়ার অন্যান্য ধর্মহীন নেটওয়ার্কের সাথেও যুক্ত। সিঙ্গাপুর হিউম্যানিজম মিটআপ, সিঙ্গাপুরের নাস্তিক এবং মানবতাবাদী সোসাইটি (সিঙ্গাপুর) দক্ষিণ-পূর্ব এশিয়ার নাস্তিকদের ওয়েবসাইটে তালিকাভুক্ত রয়েছে।
মোহাম্মদ শহীদুল ইসলাম
'''মো. শহীদুল ইসলাম''' (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। তিনি মুক্তিযুদ্ধ চলাকালে ১১ নম্বর সেক্টরে যুদ্ধ করেন।
জন্ম ও শিক্ষাজীবন
মো. শহীদুল ইসলামের জন্ম ফেনী জেলার ছাগলনাইয়া উপজেলার পূর্ব বশিকপুর গ্রামে। তার বাবার নাম আলী আহমদ এবং মায়ের নাম আফিয়া খাতুন। তার স্ত্রীর নাম সায়মা শহীদ। তাদের দুই ছেলে ও দুই মেয়ে।
কর্মজীবন
পাকিস্তান সেনাবাহিনীতে চাকরি করতেন মো. শহীদুল ইসলাম। ১৯৭১ সালে কর্মরত ছিলেন পশ্চিম পাকিস্তানের মুলতান সেনানিবাসে। ৬ সিগন্যাল ব্যাটালিয়নে কর্মরত ছিলেন তিনি। ফেব্রুয়ারি মাসের মাঝামাঝি থেকে ছুটিতে ছিলেন। মুক্তিযুদ্ধ শুরু হলে যুদ্ধে যোগ দেন। প্রতিরোধযুদ্ধে অংশ নেওয়ার পর ২ নম্বর সেক্টরের রাজনগর সাব-সেক্টর এলাকায় যুদ্ধ করেন। উল্লেখযোগ্য অপারেশন ছাগলনাইয়া এবং ফুলগাজী রেল ও সড়ক সেতু আক্রমণ।
মুক্তিযুদ্ধে ভূমিকা
১৯৭১ সালের জুন মাসে ফেনী জেলার পরশুরাম উপজেলার বিলোনিয়া এলাকা ২১ জুন পর্যন্ত মুক্ত ছিল। প্রায় ২৮-২৯ কিলোমিটার লম্বা ও ১০ কিলোমিটার প্রশস্ত ছিল এ অঞ্চল। বাংলাদেশের দক্ষিণ-পূর্ব দিকে চট্টগ্রাম জেলা শুরু হওয়ার আগে একটি ছোট ভূখণ্ড ভারতের ভেতরে ঢুকে গেছে। তিন দিকে ভারতীয় সীমান্ত। এই অঞ্চলেরই নামই বিলোনিয়া। ৩ জুন পাকিস্তান সেনাবাহিনী প্রথম বিলোনিয়ায় আক্রমণ করে। যুদ্ধ চলে ২১ জুন পর্যন্ত। বিলোনিয়ার বিভিন্ন স্থানে ছিল মুক্তিবাহিনীর প্রতিরক্ষা অবস্থান। পশ্চিম দিকে আন্তর্জাতিক সীমানা বরাবর নোয়াপাড়া এলাকায় ছিলেন মো. শহীদুল ইসলাম। ৩ জুন পাকিস্তান সেনাবাহিনীর একটি দল বান্দু-দৌলতপুর রেললাইন ও ছাগলনাইয়া থেকে উত্তর দিকে চলে যাওয়া লাইন বরাবর অগ্রসর হয়ে প্রথম আক্রমণ করে। তখন মুক্তিযোদ্ধাদের পাল্টা আক্রমণে পাকিস্তান সেনাবাহিনী ব্যাপক ক্ষয়ক্ষতির সম্মুখীন হয়ে পিছু হটে যায়। ১১ জুন পাকিস্তান সেনাবাহিনী আবার আক্রমণ করে। এবারও পাকিস্তান সেনাবাহিনী ব্যাপক ক্ষয়ক্ষতি স্বীকার করে পিছু হটে যেতে বাধ্য হয়। এর পর থেকে প্রতিদিন সেখানে যুদ্ধ চলতে থাকে। ২১ জুন বিকেলের দিকে পাকিস্তান সেনাবাহিনী হেলিকপ্টার, ট্যাংক নিয়ে আক্রমণ শুরু করে। সারা রাত সেখানে যুদ্ধ চলে। একমাত্র শহীদুল ইসলামের নেতৃত্বাধীন দল ছাড়া মুক্তিযোদ্ধাদের সব দল মধ্যরাত থেকে পশ্চাদপসরণ শুরু করে। পাকিস্তান সেনাবাহিনী মুক্তিযোদ্ধাদের ছেড়ে যাওয়া এলাকা সহজেই দখল করে, শুধু নোয়াপাড়ার অংশ ছাড়া। পাকিস্তান সেনাবাহিনীর প্রচণ্ড আক্রমণে মুক্তিবাহিনীর প্রতিরক্ষা অবস্থান নাজুক হয়ে পড়ে। পাকিস্তানিরা ক্রমেই আরও শক্তি বৃদ্ধি করছিল তখন। মুক্তিযোদ্ধাদের অধিনায়ক বুঝতে পারলেন পাকিস্তানিদের আর ঠেকানো যাবে না। তাই সিদ্ধান্ত নিলেন পশ্চাদপসরণের। মুক্তিবাহিনীর সব দলকে খবর পাঠালেন। এক স্থানে মুক্তিযোদ্ধাদের একটি দলের নেতৃত্বে ছিলেন মো. শহীদুল ইসলাম। তিনি অধিনায়কের মেসেজ পাননি। রয়ে গেলেন নিজেদের প্রতিরক্ষা অবস্থানে। বিপুল পাকিস্তানি সেনা বিভিন্ন দিক থেকে আক্রমণ করল তাদের অবস্থানে। শুরু হলো প্রচণ্ড যুদ্ধ। মুক্তিযোদ্ধারা মো. শহীদুল ইসলামের নেতৃত্বে সাহসিকতার সঙ্গে যুদ্ধ করতে থাকলেন। অসম লড়াই চলল অনেকক্ষণ। যুদ্ধে সাহস ও রণকৌশল প্রদর্শন করেও তারা বেশিক্ষণ অবস্থান ধরে রাখতে পারলেন না। বাধ্য হলেন পশ্চাদপসরণ করতে। মো. শহীদুল ইসলাম তার দল নিয়ে কয়েক ঘণ্টা সাহসিকতার সঙ্গে যুদ্ধ করেও শেষ পর্যন্ত পশ্চাদপসরণে বাধ্য হন। এভাবেই বিলোনিয়ার প্রথম যুদ্ধের অবসান হয়।
গৌতম বুদ্ধের অলৌকিক ক্ষমতা ও ক্রিয়াকলাপ
অলৌকিক উপায়ে রোগারোগ্য, টেলিপোর্টেশন, নিজের প্রতিরূপ সৃষ্টি করা, জড় পদার্থ নিয়ন্ত্রণ এবং অন্যান্য বিভিন্ন অতিলৌকিক ঘটনা নিয়ে গৌতম বুদ্ধের অতিলৌকিক ক্ষমতার কাহিনিগুলি প্রচলিত। ধ্যানমগ্নতার সর্বোচ্চ স্তরে উন্নীত হয়ে বুদ্ধের অনেক শিষ্য, এমনকি কয়েকজন অ-বৌদ্ধ ঋষি ও যোগীও একই ধরনের অলৌকিক ক্ষমতার অধিকারী হয়েছিলেন বলে কথিত আছে। বৌদ্ধ ধর্মগ্রন্থগুলিতে উল্লিখিত হয়েছে যে, বুদ্ধ প্রায়শই এই ক্ষমতাগুলি প্রয়োগ করতেন অথবা এগুলির কথা আলোচনা করতেন। তবে তিনি এই ক্ষমতাগুলির প্রতি আসক্তির বিপদ সম্পর্কে সতর্ক করে দিতেন এবং মানুষকে ধর্মপথে চালিত করার ক্ষেত্রে "শিক্ষাদানের অলৌকিক ক্ষমতা"র উপর অধিকতর গুরুত্ব আরোপ করতেন।
অলৌকিক জন্ম
কথিত আছে, জন্মের অব্যবহিত পরেই গৌতম উঠে দাঁড়িয়েছিলেন এবং উত্তর দিকে সাত পা অগ্রসর হয়ে বলে উঠেছিলেন: "আমি জগতের অধিনায়ক,
আমি জগতে প্রবীণতম। এই শেষ জন্ম।
[ভবিষ্যতে আমি] আর দেহধারণ করব না।" তাছাড়া বাল্যকালে গৌতম যেখানেই পা রাখতেন, সেখানেই একটি পদ্ম ফুটে উঠত।
স্থির ছায়া
একদিন রাজা শুদ্ধোধন রাজকুমার সিদ্ধার্থকে একটি গ্রামে হলকর্ষণ উৎসবে নিয়ে যান। সেখানে সিদ্ধার্থ একটি গাছের তলায় ঘুমিয়ে পড়েন। সময়ের সঙ্গে সঙ্গে আকাশে সূর্যের গতিপথ পরিবর্তিত হলেও অলৌকিকভাবে গাছের ছায়াটি এমনভাবে স্থির থাকে যাতে তরুণ রাজকুমারের চোখে আলো লেগে তার ঘুমের ব্যাঘাত না হয়।
দুপুর ঠাকুরপো
দুপুর ঠাকুরপো হলো এসভিএফ দ্বারা নির্মিত হইচই-এ সম্প্রচারিত একটি ভারতীয় বাংলা ওয়েব ধারাবাহিক। ধারাবাহিকটির গল্প গড়ে উঠেছে ঠাকুরপো এবং বৌদিদের নিয়ে। মৌসুম ১-এর পরিচালক দেবলয় ভট্টাচার্য ধারাবাহিকটির শিরোনাম আসলে কী বোঝায়, সে সম্পর্কে বিশদ বর্ণনা করেছেন। মরশুম ১-এ উমা বৌদির ভূমিকায় অভিনয় করেছিলেন বাঙালি অভিনেত্রী স্বস্তিকা মুখোপাধ্যায়। মৌসুম ২-এ ভোজপুরি অভিনেত্রী মোনালিসা ঝুমা বৌদির মুখ্য ভূমিকায় অভিনয় করেন এবং বাংলা ওয়েব ধারাবাহিকে তার অভিষেক ঘটে। মৌসুম ৩-এ বলিউড অভিনেত্রী ফ্লোরা সাইনি ফুলওয়া বৌদির ভূমিকায় অভিনয় করেন এবং বাংলা ওয়েব ধারাবাহিকে তিনিও অভিষেক করেন।
সংক্ষিপ্ত বিবরণ
দুপুর ঠাকুরপো ' র প্রথম মৌসুমটি ১০টি পর্ব নিয়ে ২০১৭ সালের পহেলা অক্টোবরে মুক্তি পায়। প্রথম মৌসুমে জীবন বাবুর হোস্টেলে ভাড়াটে হিসেবে ছয়জন ব্যাচেলর থাকে। জীবন বাবু অল্পবয়সী এক মেয়েকে বিয়ে করেন এবং ব্যাচেলররা তাদের নতুন বৌদি উমাকে নিয়ে ব্যস্ত হয়ে পড়ে। উমা বৌদির ভূমিকায় অভিনয় করেছেন স্বস্তিকা মুখোপাধ্যায়।
দুপুর ঠাকুরপো ' র দ্বিতীয় মৌসুমটি ২০১৮ সালের ২৬ মে নতুন ৫টি পর্ব নিয়ে মুক্তি পায়। মৌসুম ২ পরিচালনা করেছিলেন অয়ন চক্রবর্তী। এই মৌসুমে মুখ্য ভূমিকার নাম বদল করা হয় এবং উমা বৌদির পরিবর্তে ঝুমা বৌদি রাখা হয়। ঝুমা বৌদি চরিত্রে অভিনয় করেছেন ভোজপুরি অভিনেত্রী মোনালিসা।
পদদ্বয় মুক্তি সংস্থা
পদদ্বয় মুক্তি সংস্থা, বা পদবন্ধন-বিরোধী সংস্থা (戒缠足会; Jiè chánzú huì) একটি বেসামরিক সংস্থা ছিল যেটি চীনের চিং রাজবংশের শাসনামলের শেষ দিকে পা বেঁধে রাখার নিয়মের বিরোধ করে। এই সংস্থাটি ১৮৯৮ সালের চীনে সংঘটিত শত দিনের সংস্কার দ্বারা প্রভাবিত হয়েছিল এবং চীনে নারীবাদী আন্দোলনকে এগিয়ে নিয়ে যেতে সহায়ক ছিল।
পটভূমি
দশম শতকের শুরুতে চীনে প্রায় এক হাজার বছর ধরে অল্পবয়সী মেয়েদের এবং মহিলাদের মধ্যে পা বেঁধে রাখার একটি প্রথা ছিল। চীনা সমাজে আবদ্ধ পা সুন্দর এবং কামোত্তেজক হিসাবে বিবেচিত হত। অনুশীলনটি মহিলাদের গতিশীলতাকেও সীমিত করে দিত। কখনও কখনও এটিকে মর্যাদার চিহ্ন হিসাবে দেখা হত (ফলে ওই মহিলাকে কাজ করতে হত না) বা পুরুষ মালিকানার চিহ্ন হিসাবে দেখা হত (নারীর গতিশীলতা সীমিত ছিল এবং তিনি তার পরিবারের পুরুষদের উপর তীব্রভাবে নির্ভরশীল ছিলেন)।
প্রথম আফিম যুদ্ধের পর চীন ব্রিটেনের সাথে ১৮৪২ সালের "নানকিং চুক্তি" স্বাক্ষর করেছিল, যা চীনা কিং সরকারকে পাঁচটি বন্দর খুলতে বাধ্য করেছিল। এর ফলে খ্রিস্টানরা চীনে এসে এই অদ্ভুত প্রথা, তথা পা বাঁধার বিরোধিতা করতে শুরু করে, কারণ তারা ভেবেছিল এটা নারীদের প্রতি বৈষম্যমূলক। ১৮৭৫ সালে জিয়ামেনে ৬০-৭০ জন খ্রিস্টান মহিলা মিশনারি জন ম্যাকগোয়ানের সভাপতিত্বে একটি মিটিংয়ে যোগ দিয়ে ন্যাচারাল ফুট (তিয়ানজু, আক্ষরিক অর্থে স্বর্গীয় পা সোসাইটি) গঠন করেছিলেন এবং এটি ১৮৮৩ সালে প্রতিষ্ঠিত ওমেনস ক্রিশ্চিয়ান টেম্পারেন্স মুভমেন্ট দ্বারা প্রভাবিত হয়েছিল, ঐ বছর তা মিশনারীদের সমর্থন পেয়েছিল। এর পর টিমোথি রিচার্ড ভেবেছিলেন যে খ্রিস্টধর্মের প্রচার লিঙ্গের মধ্যে সমতা প্রচার করতে পারে। রিচার্ডের লেখাগুলি চীনা সংস্কারক ক্যাং ইউওয়েই এবং লিয়াং কিচাওকে প্রভাবিত করলে তারা তখন পদদ্বয় বন্ধন অনুশীলনকে চ্যালেঞ্জ করেন।
প্রতিষ্ঠা
১৮৯৮ সালের শত দিনের সংস্কার অনেক সামাজিক সংস্কার কার্যক্রমকে উদ্দীপিত করেছিল। দীর্ঘ এই আন্দোলনটি ছিল "পায়ে বাঁধা বিরোধী আন্দোলন", যা "পদদ্বয় মুক্তি সমিতি"-র প্রতিষ্ঠায় এক পদক্ষেপ এগিয়ে দিয়েছিল।
১৮৯৭ সালের পর, পা বাঁধা বিরোধী আন্দোলন দ্রুত বিকাশ লাভ করে। ফোশান সিটির শুন্দে জেলায়, একশোরও বেশি মানুষ পা-বস্ত্রবিরোধী আন্দোলনে যোগ দিয়েছিলেন। লিয়াং কিচাও একটি নিবন্ধ লিখেছিলেন যার নাম "রিপোর্ট অফ এন্টি-ফুটবাইন্ডিং"। ৩০ জুন, সাংহাই ফুট ইমানসিপেশন সোসাইটি প্রতিষ্ঠিত হয়। এটি ফুচৌ, থিয়েনচিন এবং ম্যাকাউ-এর সংশ্লিষ্ট সংস্থাগুলিকে প্রভাবিত করে। ১৮৯৭ সালে, চেন বাওই ছাংশায় পদদ্বয় মুক্তি সংস্থা প্রতিষ্ঠার ঘোষণা দেন। পরের বছর তান সিতং এবং তান কাইচাং মানব পদদ্বয় মুক্তি সংস্থা শুরু করেন।  দাবী করা হয় যে পদদ্বয় মুক্তি বা পদবন্ধন বিরোধী এই সংস্থার সদস্য সংখ্যা তিন লাখ ছুঁয়েছিল।
এই সময়ের মধ্যে এই কার্যক্রমগুলি জেলাগুলি দ্বারা সীমাবদ্ধ থাকার সম্ভাবনা অধিক। আন্দোলন সমাজের জ্ঞানী নাগরিকদের মধ্যেই সীমাবদ্ধ ছিল। শত দিনের সংস্কারের ব্যর্থতার পর পা বাঁধা-বিরোধী আন্দোলনের সমাপ্তি ঘটে এবং পা বাঁধার এই সংস্কার ব্যাপকভাবে চর্চিত হতে থাকে।
দ্বিতীয় পর্যায়
গেংজি সংস্কারের সময়, পদ বন্ধন-বিরোধী কার্যকলাপ আবার শুরু হয়। ১৯০২ সালে, সম্রাজ্ঞী দোয়াজার চিক্সি বিদেশীদের সন্তুষ্ট করার জন্য পায়ে বাঁধার উপর নিষেধাজ্ঞার ঘোষণা করেন, কিন্তু অল্প সময়ের পরে তা আবার প্রত্যাহার করা নেওয়া হয়। ১৯০৫ সালে ন্যাচারাল ফিট সোসাইটি স্থাপিত হয়েছিল এবং এই আন্দোলনকে ব্যাপকভাবে প্রভাবিত করেছিল। এই আন্দোলন বেশ কয়েকজন প্রাদেশিক গভর্নরের সমর্থন লাভ করে। সিচুয়ান গভর্নর সেন চুনসুয়ান আন্দোলনের সমর্থনে ৫০,০০০ টি বই ছাপিয়েছেন, এছাড়া ছিলি গভর্নর সেন চুনসুয়ান, হুগুয়াং গভর্নর ডুয়ানফাংও পদ বন্ধন-বিরোধী নিবন্ধ লিখেছেন। ১৯০৪ সালে অনেক প্রদেশে পা বাঁধা নিষিদ্ধ করা হয়েছিল এবং কিছু সরকারি কর্মকর্তা তাদের স্ত্রী বা কন্যাদের তাদের বাঁধা পা ছেড়ে দিতে বলেছিলেন।
নাহদলাতুল ওয়াথান
নাহদলাতুল ওয়াথান হচ্ছে ইন্দোনেশিয়া ভিত্তিক একটি ইসলামিক ধর্মীয় সংগঠন। সংগঠনটি ১৯৫৩ সালে ইন্দোনেশিয়ার পূর্ব লম্বক রিজেন্সি প্যাঙ্কোরে প্রতিষ্ঠিত হয়। মুহাম্মদ জয়নুদ্দিন আব্দুল মজিদ সংস্থাটি প্রতিষ্ঠা করে। সংগঠনটি সামাজিক আন্দোলন, শিক্ষা এবং ইসলামে ধর্মান্তরকরণের (দাওয়াহ) জন্য কাজ করে।  এটি ইন্দোনেশিয়ার লম্বকের বৃহত্তম ও সবচেয়ে প্রভাবশালী ইসলামী গণসংগঠন।
ইতিহাস
২০ শতকের গোড়ার দিকে জাতীয় জাগরণকালে ইন্দোনেশিয়া ইসলামী সামাজিক-ধর্মীয় কার্যকলাপের দ্রুত সম্প্রসারণের অভিজ্ঞতা লাভ করে ।সমকালে দুটি সবচেয়ে প্রভাবশালী ইসলামী সংগঠন মুহাম্মদিয়াহ (১৯১২) ও নাহদলাতুল উলামা (১৯২৬) গঠিত হয়।মুহাম্মদিয়াহ যখন মধ্যপ্রাচ্য থেকে আমদানি করা আধুনিকতা দ্বারা অনুপ্রাণিত হয়েছিল তখন নাহদলাতুল উলামা স্থানীয় ভাষা ও সমলয়বাদী ইসলামের দিকে অভিমুখী, আধুনিকতাবাদী প্রবণতাকে প্রতিহত করার জন্য প্রতিষ্ঠিত হয়।নাহদলাতুল উলামা লম্বক সহ দ্বীপপুঞ্জ জুড়ে একাধিক শাখা স্থাপন করে যেখানে শাখাটির নেতৃত্বে ছিলেন স্থানীয় সাধক মুহাম্মদ জয়নুদ্দিন আবদুল মজিদ।যিনি মাওলানা শাইখ নামেও পরিচিত। মাওলানা শাইখ মক্কায় শিক্ষিত হন এবং ১৯৩৪ সালে তার পড়াশোনা শেষ করার পর তিনি লম্বোকে ফিরে আসেন যেখানে তিনি আল-মুজাহিদীন (ইসলামিক বোর্ডিং স্কুল) প্রতিষ্ঠা করেন। পরে তিনি ১৯৩৭ সালে মাদ্রাসা নাহদলাতুল ওয়াথান দিনিয়াহ ইসলামিয়া  পুরুষ ছাত্রদের  একটি মাদ্রাসায় রূপান্তরিত করেন।তিনি ১৯৪৩ সালে মাদ্রাসা নাহদলাতুল বানাত দিনিয়াহ ইসলামিয়াহ নামে একটি মহিলা মাদ্রাসা প্রতিষ্ঠা করেন।এই দুটি মাদ্রাসায় দ্রুত শিক্ষার্থী বৃদ্ধি এবং জনপ্রিয়তা পায় যা মাওলানাকে লম্বকের অন্যান্য গ্রামে তাদের কার্যক্রম প্রসারিত করতে উৎসাহিত করে। এরপর তিনি ১লা মার্চ, ১৯৫৩ সালে প্যাঙ্কোর, সেলং, পূর্ব লম্বক অঞ্চলে নাহদলাতুল ওয়াথান নামে একটি সংগঠন প্রতিষ্ঠা করেন। নতুন আদেশকাল (১৯৬৫-১৯৭৫) সালে নাহদলাতুল ওয়াথান কর্তৃক প্রায় ৩৬০টি মাদ্রাসা চলতো। ১৯৯৭ সালে নাহদলাতুল ওয়াথান প্রায় ৬০০টি মাদ্রাসা,বেশ কয়েকটি বেসরকারি বিশ্ববিদ্যালয় এবং এতিমখানা পরিচালনা করতো।মাওলানার মৃত্যু, সুহার্তোর পতন এবং গণতান্ত্রিক উত্তরণের সাথে নাদলাতুল ওয়াথান ২০ শতকের শেষ থেকে ২১ শতকের প্রথম দিকে একটি অশান্ত যুগের সম্মুখীন হয় যেখানে অভ্যন্তরীণ দ্বন্দ্বে প্রায় সমস্ত সক্রিয় সদস্য জড়িত হয়। বর্তমানে নাহদলাতুল ওয়াথান জাকার্তা, রিয়াউ, কালিমান্তান,সুলাওয়েসি সহ ইন্দোনেশিয়ান দ্বীপপুঞ্জের চারপাশে মাদ্রাসা পরিচালনা করে।
তথ্যসূত্র
<references group="lower-alpha"/>
কাকচিড়া ইউনিয়ন
কাকচিড়া বাংলাদেশের বরগুনা জেলার অন্তর্গত পাথরঘাটা উপজেলার একটি ইউনিয়ন।
আয়তন
কাকচিড়া ইউনিয়নের আয়তন ৬,৫১৯ একর।
প্রশাসনিক কাঠামো
কাকচিড়া ইউনিয়ন পাথরঘাটা উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম পাথরঘাটা থানার আওতাধীন। এটি জাতীয় সংসদের ১১০নং নির্বাচনী এলাকা বরগুনা-২ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী কাকচিড়া ইউনিয়নের মোট জনসংখ্যা ২০,৭২০ জন। এর মধ্যে পুরুষ ১০,১৫৮ জন এবং মহিলা ১০,৫৬২ জন। মোট পরিবার ৫,৬৫০টি।
শিক্ষা
২০১১ সালের আদমশুমারি অনুযায়ী কাকচিড়া ইউনিয়নের সাক্ষরতার হার ৬০.৫%।
জেকব রামজি
জেকব রামজি (Jacob Ramsey; জন্ম: ২৮ মে ২০০১) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব অ্যাস্টন ভিলা এবং ইংল্যান্ড অনূর্ধ্ব-২০ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।
প্রারম্ভিক জীবন
জেকব রামজি ২০০১ সালের ২৮শে মে তারিখে ইংল্যান্ডের গ্রেট বারে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
রামজি ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯ এবং ইংল্যান্ড অনূর্ধ্ব-২০ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৯ সালের ২০শে মার্চ তারিখে তিনি জাপান অনূর্ধ্ব-১৮ দলের বিরুদ্ধে প্রীতি ম্যাচে ইংল্যান্ড অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন।
এমিলি অ্যাডিসন
এমিলি অ্যাডিসন (জন্ম: ৩১ মে ১৯৮৪) একজন মার্কিন পর্নোগ্রাফিক অভিনেত্রী এবং ইরোটিক মডেল। তিনি ব্রিটিশ ম্যাগাজিন পেন্টহাউসের প্রচ্ছদে হাজির হয়েছেন এবং ২০১১ সালের সেপ্টেম্বর মাসের জন্য পেট অফ দ্য মান্থ নির্বাচিত হয়েছিলেন।
হায়াৎনগর সুভাষ সমিতি লাইব্রেরি
হায়াৎনগর সুভাষ সমিতি লাইব্রেরি  পশ্চিমবঙ্গ সরকার পোষিত একটি সাধারণ গ্রন্থাগার। এটি দক্ষিণ চব্বিশ পরগনা জেলায় অবস্থিত একটি অন্যতম প্রাচীন গ্রন্থাগার। পশ্চিমবঙ্গ সরকার দ্বারা নিবন্ধিত সামাজিক ও সাংস্কৃতিক সংগঠন হায়াৎনগর সুভাষ সমিতি র প্রধান ও মূল উদ্দেশ্য সমাজ হতে কুসংস্কার দূর করে ও সাক্ষরতা বিকাশের জন্য, পাশ্ববর্তী গ্রামের কিশোর-কিশোরীদের ও যুব-ছাত্র সম্প্রদায়ের সুবিধার্থে গ্রন্থাগারটি ১৯৬৪ খ্রিস্টাব্দের ২০ শে এপ্রিল স্থাপিত হয়। তবে দীর্ঘ চোদ্দ বৎসর পর ১৯৭৮ খ্রিস্টাব্দের ১৬ ই ডিসেম্বর সরকারী মান্যতা ও অনুদান লাভ করে।
সরকারি সহায়তায়, রাজা রামমোহন রায় গ্রন্থাগার ফাউন্ডেশনের আনুকূল্যে, শুভানুধ্যায়ীদের দানে গ্রন্থাগারে ইতিমধ্যে অসংখ্য বইয়ের ও পত্র পত্রিকার সংগ্রহ গড়ে উঠেছে। গ্রন্থাগার হতে এখন বিভিন্ন শ্রেণীর পাঠক-পাঠিকারা সম্পূর্ণ বিনা চাঁদায়  বাড়িতে বই নিয়ে যেতে পারেন, পাঠকক্ষ ব্যবহার করতে পারছেন। শিশু ও মহিলাদের  জন্য আলাদা বিভাগ সহ পাঠকক্ষে শ্রেণীসহায়ক, বৃত্তিসহায়ক পুস্তক ব্যবহারের সুবিধা প্রদান করা হয়েছে। শুভানুধ্যায়ীদের সহায়তায় বিভিন্ন সময়ে সামাজিক ও সাংস্কৃতিক কাজকর্মের ব্যবস্থা করা হয়।
নেতাজী জন্মজয়ন্তী
এছাড়াও লাইব্রেরিটি "স্মরণপূর্বক শ্রদ্ধাঞ্জলি" শীর্ষক অনুষ্ঠানে বাংলার স্বনামধন্য লেখক ও মনীষীদের জন্মদিনসহ গুরুত্বপূর্ণ উল্লেখযোগ্য দিবস যেমন- আন্তর্জাতিক সাক্ষরতা দিবস, আন্তর্জাতিক মাতৃভাষা দিবস উদযাপন করে।
বিশিষ্ট ব্যক্তিবর্গের উপস্থিতি
সরকারি আধিকারিক ছাড়াও বিভিন্ন সময়ে যে বিশিষ্ট ব্যক্তিত্বের উপস্থিতি গ্রন্থাগারের অগ্রগতি সহায়ক হয়েছে তাঁদের অন্যতম হলেন -
আব্দুল মান্নান (মেহেরপুরের রাজনীতিবিদ)
আব্দুল মান্নান (২৩ সেপ্টেম্বর ১৯৪৪; অধ্যাপক আব্দুল মান্নান নামেও পরিচিত) হলেন বাংলাদেশ আওয়ামী লীগের একজন রাজনীতিবিদ। তিনি ১৯৯১-১৯৯৬, ১৯৯৯-২০০১ সালে মেহেরপুর-১ আসন থেকে জাতীয় সংসদের সদস্য নির্বাচিত হন।
লতিফপুর ইউনিয়ন
লতিফপুর ইউনিয়ন নামে বাংলাদেশে মোট ৩টি ইউনিয়ন রয়েছে। যথা:
ওফেলিয়া (প্রাকৃতিক উপগ্রহ)
ওফেলিয়া (ইংরেজি: Ophelia) হল ইউরেনাসের একটি প্রাকৃতিক উপগ্রহ। ১৯৮৬ সালের ২০ জানুয়ারি ভয়েজার ২ মহাকাশযান থেকে গৃহীত আলোকচিত্রে এটি আবিষ্কৃত হয় এবং সাময়িকভাবে এস/১৯৮৬ ইউ ৮ (ইংরেজি: S/1986 U 8) নামে চিহ্নিত হয়। এরপর ২০০৩ সালের আগে হাবল স্পেস টেলিস্কোপ কর্তৃক পুনরাবিষ্কৃত না হওয়া পর্যন্ত এটিকে আর দেখা যায়নি। উপগ্রহটির নামকরণ করা হয়েছে উইলিয়াম শেকসপিয়র রচিত হ্যামলেট নাটকের পলোনিয়াসের কন্যা ওফেলিয়ার নামানুসারে। এটি ইউরেনাস ৭ (ইংরেজি: Uranus VII) নামেও পরিচিত।